title: Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

text:
               25.6.2015

               HR

               Službeni list Europske unije

               L 159/70

         ODLUKA VIJEĆA (EU) 2015/994
   od 23. lipnja 2015.
   o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 300. stavak 3. i članak 305.,
   uzimajući u obzir Odluku Vijeća 2014/930/EU od 16. prosinca 2014. o određivanju sastava Odbora regija (1),
   uzimajući u obzir prijedlog države članice,
   budući da:

               (1)

               Člankom 300. stavkom 3. Ugovora zahtijeva se da članovi ili zamjenici članova Odbora regija, osim što su predstavnici regionalnih ili lokalnih tijela, imaju izborni mandat regionalnog ili lokalnog tijela ili da su politički odgovorni izabranoj skupštini.

               (2)

               Člankom 305. Ugovora predviđeno je da članove Odbora regija i jednak broj zamjenika članova imenuje Vijeće na razdoblje od pet godina u skladu s prijedlozima svake države članice.

               (3)

               Budući da je mandat članova i zamjenika članova Odbora regija istekao 25. siječnja 2015., bilo je potrebno imenovati nove članove i zamjenike članova.

               (4)

               Vijeće je 26. siječnja 2015. donijelo Odluku (EU) 2015/116 (2) o imenovanju članova i njihovih zamjenika koje su predložili belgijska, bugarska, češka, danska, estonska, irska, grčka, španjolska, francuska, hrvatska, talijanska, ciparska, latvijska, litavska, luksemburška, mađarska, malteška, nizozemska, austrijska, portugalska, rumunjska, slovenska, slovačka, finska i švedska vlada, 23 člana i 23 zamjenika člana koje je predložila njemačka Vlada te 18 članova i 16 zamjenika članova koje je predložila poljska Vlada za razdoblje od 26. siječnja 2015. do 25. siječnja 2020. Članovi i zamjenici članova koji nisu predloženi Vijeću do 22. siječnja 2015. nisu mogli biti obuhvaćeni Odlukom (EU) 2015/116.

               (5)

               Vijeće je 5. veljače 2015. donijelo Odluku (EU) 2015/190 (3) o imenovanju preostalog člana i zamjenika člana koje je predložila njemačka Vlada te članova i zamjenika članova koje je predložila Vlada Ujedinjene Kraljevine.

               (6)

               Nakon donošenja odluka (EU) 2015/116 i (EU) 2015/190 mjesta tri poljska člana i pet poljskih zamjenika članova ostala su slobodna.

               (7)

               Vijeću je 29. svibnja 2015. podnesen popis s tri člana i šest zamjenika članova koje je predložila poljska Vlada. Popis sadrži šestog zamjenika člana budući da bi g. Marek Karol OLSZEWSKI, prijašnji zamjenik člana, trebao biti imenovan članom Odbora regija. Ti članovi i zamjenici članova trebali bi biti imenovani za isto razdoblje od 26. siječnja 2015. do 25. siječnja 2020. kao članovi i zamjenici članova imenovani odlukama (EU) 2015/116 i (EU) 2015/190. Stoga bi se ova Odluka trebala primjenjivati retroaktivno od 26. siječnja 2015.,

         DONIJELO JE OVU ODLUKU:
   Članak 1.
   U Odbor regija imenuju se sljedeće osobe za razdoblje od 26. siječnja 2015. do 25. siječnja 2020.:

               —

               kao članovi, osobe navedene prema državi članici u Prilogu I.,

               —

               kao zamjenici članova, osobe navedene prema državi članici u Prilogu II.

         Članak 2.
   Ova Odluka stupa na snagu na dan donošenja.
   Primjenjuje se od 26. siječnja 2015.

      Sastavljeno u Luxembourgu 23. lipnja 2015.

            Za Vijeće

            Predsjednik

         E. RINKĒVIČS

      (1)  SL L 365, 19.12.2014., str. 143.

      (2)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (3)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      PRILOG I.

         ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I. – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

         POLSKA

                  Paweł GRZYBOWSKI

                     burmistrz miasta Rypin

                  Marek Karol OLSZEWSKI

                     wójt gminy Lubicz

                  Sławomir SOSNOWSKI

                     radny województwa lubelskiego

      PRILOG II.

         ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ IΙ – ANNEX II – ANNEXE II – PRILOG II. – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

         POLSKA

                  Rafał Piotr BRUSKI

                     prezydent miasta Bydgoszczy

                  Marian Adam BURAS

                     wójt gminy Morawica

                  Marcin OCIEPA

                     radny miasta Opola

                  Krzysztof PASZYK

                     radny województwa wielkopolskiego

                  Cezary PRZYBYLSKI

                     radny województwa dolnośląskiego

                  Grzegorz WOLNIK

                     radny województwa śląskiego


title: 2002/651/EZ: Odluka Vijeća od 22. srpnja 2002. o sudjelovanju Zajednice u Međunarodnoj studijskoj grupi za gumu

text:
               11/Sv. 124

               HR

               Službeni list Europske unije

               161

         32002D0651

               L 215/13

               SLUŽBENI LIST EUROPSKE UNIJE

         ODLUKA VIJEĆA
   od 22. srpnja 2002.
   o sudjelovanju Zajednice u Međunarodnoj studijskoj grupi za gumu
   (2002/651/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:

               (1)

               Međunarodna studijska grupa za gumu (IRSG) osnovana je 1944. nakon ukidanja Međunarodnog sustava za regulaciju gume, koji je na snazi bio od 1934. Izmjene Pravilnika Grupa je usvojila na sastancima voditelja delegacija, održanih tijekom trideset i šeste te trideset i sedme Skupštine nacija u Tokiju (ožujak 1995.) i Phuketu (travanj 1996.).

               (2)

               IRSG je međuvladina organizacija sa statusom priznatog međunarodnog tijela, sa sjedištem u Ujedinjenoj Kraljevini, koja je službeno osnovana Sporazumom o sjedištu, sklopljenim s Vladom Ujedinjene Kraljevine, potpisanim 14. veljače 1978., koji definira povlastice i imunitet koje uživaju Grupa i njeno Tajništvo. Cilj je Grupe: „ …. osigurati forum za raspravu o problemima koji pogađaju proizvodnju, potrošnju i trgovinu prirodnom i sintetičkom gumom, te prikupiti i širiti sveobuhvatne statističke informacije o industriji gume u svijetu”.

               (3)

               Grupa na raspolaganju ima Tajništvo, u kojem je glavni tajnik glavni direktor, odgovoran Grupi i Izvršnom odboru; u administrativnom smislu glavni tajnik izvješćuje Izvršni odbor, koji se sastaje četiri do šest puta godišnje, sastoji se od četrnaest vlada članica izabranih na godišnjem sastanku. Predsjedatelj Grupe bira se na period od dvije godine na godišnjim sastancima i po službenoj dužnosti pripada Izvršnom odboru. Najviše je tijelo sastavljeno od voditelja delegacija koji se sastaju na godišnjim sastancima ili posebnim sastancima.

               (4)

               Aktivnosti Grupe osiguravaju forum za raspravu o problemima koji pogađaju industriju gume na svjetskoj razini i za prikupljanje, ovjeravanje i objavljivanje vjerodostojnih statistika o proizvodnji, potrošnji i trgovini prirodnom i sintetičkom gumom. Aktivnosti Grupe uglavnom se financiraju putem doprinosa vlada članica. Od odobrenog proračuna 60 % pokriva se kroz osnovne doprinose koje vlade članice plaćaju u jednakim iznosima. Ostatak od 40 % trebaju platiti vlade članice razmjerno svojoj proizvodnji ili potrošnji (mjerodavna je veća vrijednost) nove gume u kalendarskoj godini koja prethodi dotičnoj financijskoj godini.

               (5)

               Nakon konačnog ukidanja Međunarodnog vijeća za prirodnu gumu (INRO) 31. kolovoza 2001. budući bi se dijalog između zemalja izvoznica i uvoznica prirodne gume najbolje mogao postići jačanjem IRSG-a koji već dugo postoji, a koji je forum za raspravu o pitanjima koji utječu na nabavu i potražnju sintetičke i prirodne gume.

               (6)

               Nekoliko država članica Europske unije članice su IRSG-a, i to: Belgija, Francuska, Njemačka, Italija, Nizozemska, Španjolska i Ujedinjena Kraljevina.

               (7)

               Vijeće Europske unije je na temelju preporuke svoje Radne skupine za robu pozvalo Komisiju da poduzme potrebne mjere kako bi omogućila Europskoj zajednici da se pridruži IRSG-u kao punopravni član,

         ODLUČILO JE:
   Članak 1.
   Europska zajednica prihvaća Statut i Pravilnik Međunarodne studijske grupe za gumu (IRSG).
   Sadržaj Statuta i Pravilnika priloženi su ovoj odluci.
   Članak 2.
   Predsjednika Vijeća ovlašćuje se odrediti osobe ovlaštene da, u ime Zajednice, polože ispravu o prihvatu za pridruživanje IRSG-u.

      Sastavljeno u Bruxellesu 22. srpnja 2002.

            Za Vijeće

            Predsjednik

         P. S. MØLLER

   PRILOG
   STATUT I PRAVILNIK MEĐUNARODNE STUDIJSKE GRUPE ZA GUMU

      STATUT

      Nadležnosti

               1.

               Članstvo Međunarodne studijske grupe za gumu otvoreno je za zemlje zainteresirane za proizvodnju, potrošnju ili trgovinu prirodnom i sintetičkom gumom.

               2.

               Članovi na dogovorenoj osnovi doprinose prihodu potrebnom za aktivnosti Grupe.

               3.

               Sjedište Grupe je u Londonu i tamo Grupa ima na raspolaganju Tajništvo za vođenje njenih poslova, prvenstveno za prikupljanje i širenje statističkih podataka.

               4.

               Grupa se periodički sastaje u vremenu i mjestu koje odgovara članovima, za potrebe preispitivanja statističkog stanja i raspravljanja o zajedničkim problemima industrije gume.

               5.

               Grupa prema potrebi izrađuje ili naručuje izradu studija o stanju gume u svijetu, a posebnu pažnju obraća na pribavljanje sveobuhvatnih informacija o stanju ponude i potražnje, kao i njihovom mogućem razvoju.

               6.

               Grupa razmatra mjere čija je svrha povećanje potrošnje gume u svijetu.

               7.

               Grupa razmatra najbolje načine rješavanja bilo koje posebne poteškoće koja je od važnosti za članove i u vezi s time može podnositi izvješća ili preporuke.

               8.

               O izrađenim studijama i rezultatima rasprava može se, ako je to prikladno, obavijestiti ostale vlade i međuvladine organizacije koje iskažu interes.

      Obveze članova

               9.

               Članovi se obvezuju da će, u mjeri u kojoj je to moguće, dostaviti Tajništvu statistike u pogledu proizvodnje, potrošnje i trgovine gumom na svom državnom području, kao i ostale informacije u vezi s trenutnim procjenama i budućim trendovima.

               10.

               Od odobrenog godišnjeg proračuna 60 % se pokriva osnovnim doprinosom koji vlade članice plaćaju u jednakim iznosima.

               11.

               Ostatak od 40 % od odobrenog proračuna vlade članice plaćaju razmjerno svojoj proizvodnji ili potrošnji (mjerodavna je viša vrijednost) nove gume u kalendarskoj godini koja prethodi dotičnoj financijskoj godini. Ako nedostatak potrebnih statističkih podataka čini procjenu doprinosa prema ovom pravilu nemogućom, Izvršni odbor određuje doprinos koji treba platiti na osnovi najboljih dostupnih podataka i traži od dotične vlade suglasnost s tom procjenom.

               12.

               Nove članice koje se pridružuju Grupi tijekom financijske godine doprinose proračunu na sljedeći način:

                           i.

                           od 1. srpnja do 30. rujna, puni osnovni doprinos;

                           ii.

                           od 1. listopada do 31. prosinca, tri četvrtine osnovnog doprinosa;

                           iii.

                           od 1. siječnja do 31. ožujka, polovina osnovnog doprinosa;

                           iv.

                           od 1. travnja do 30. lipnja, jedna četvrtina osnovnog doprinosa.

               13.

               Sve dospjele iznose vlade članice plaćaju u svojoj nacionalnoj valuti ako je ista konvertibilna u valutu Ujedinjene Kraljevine; u suprotnom u valuti Ujedinjene Kraljevine.

               14

               Na članice koje dvije godine ne plate doprinose, prestaju se primjenjivati povlastice članstva sve dok se ne pokriju zaostaci i doprinosi za tekuću godinu, osim ako Grupa ne odluči drukčije.

      Ustroj i postupci

               15.

               Grupa se sastaje najmanje jednom u svakoj kalendarskoj godini, a Izvršni odbor može odrediti i druga zasjedanja.

               16.

               Grupa se sastaje u Londonu, ili u nekom drugom mjestu koje Izvršni odbor može odrediti na poziv vlade članice.

               17.

               Svaka od vlada članica koja čini Grupu imenuje jednog predstavnika kojem se mogu pridružiti savjetnici na bilo kojem sastanku Grupe.

               18.

               Ako njezin predstavnik nije u mogućnosti prisustvovati sastanku Grupe, vladu članicu može zastupati njegov zamjenik.

               19.

               Za kvorum na svakom sastanku Grupe potrebna je prisutnost jednostavne većine članova Grupe, koja uključuje najmanje tri proizvođača prirodne gume i šest potrošača, uključujući najmanje tri proizvođača sintetičke gume.

               20.

               Odbor vode predsjedatelj, potpredsjedatelj i glavni tajnik.

               21.

               Predsjedatelja i potpredsjedatelja bira Grupa i oni obnašaju dužnost tijekom dvije financijske godine Grupe; može ih se ponovno izabrati. Kad se u bilo kojoj kalendarskoj godini godišnji sastanak održava nakon 30. lipnja, trenutni predsjedatelj i potpredsjedatelj nastavljaju obnašati dužnost sve dok se na idućem sastanku Grupe ne izaberu novi predsjedatelj i potpredsjedatelj.

               22.

               Grupa imenuje glavnog tajnika, koji je izvršni direktor Tajništva i odgovoran je Grupi i Izvršnom odboru za svoj rad.

               23.

               Grupa imenuje Izvršni odbor koji vrši one ovlasti za i u ime Grupe, koje mu Grupa odluči i povjeri, a ovlašten je djelovati u hitnim slučajevima na način koji je u skladu s ciljevima i politikom Grupe.

               24.

               Grupa može s vremena na vrijeme imenovati odbore i povjerenstva za savjetovanje koje smatra potrebnim te odlučivati o njihovom članstvu i funkcijama.

               25.

               Grupa odobrava izradu i objavljivanje onih studija o stanju gume u svijetu kao i o ostalim temama koje smatra potrebnim.

               26.

               Promatrač koji želi održati govor na sastanku Grupe o svojoj želji da održi govor prije sjednice obavješćuje predsjedatelja, a predsjedatelj po svojoj slobodnoj ocjeni može pozvati promatrača da održi govor u prikladnom trenutku. Predsjedatelj može pozvati promatrača na sastanku Grupe da sudjeluje u radu bilo kojeg odbora.

               27.

               Grupa u svakom trenutku može izmijeniti ili revidirati Pravilnik.

      Financijska pravila

               28.

               Financijska godina traje od 1. srpnja do 30. lipnja.

               29.

               Bankovni račun na ime Tajništva Međunarodne studijske grupe za gumu otvoren je u Londonu.

               30.

               Prijenosi na bankovnom računu provode se putem čekova koje potpisuje:

                           i.

                           glavni tajnik; ili

                           ii.

                           u njegovom odsustvu predsjedatelj ili potpredsjedatelj Grupe ili Izvršnog odbora; ili

                           iii.

                           u njihovoj odsutnosti bilo koji drugi redovni član Izvršnog odbora. Ako iznos čeka prelazi limit koji je odredio Izvršni odbor, potrebna su dva potpisa na čeku.

               31.

               Računovodstvo Tajništva vodi glavni tajnik.

               32.

               Sva primljena novčana sredstva odmah se polažu u banku. Glavni tajnik vodi račun za privremena sredstva za manja plaćanja i primitke do iznosa koji je odredio Izvršni odbor.

               33.

               Grupa imenuje revizore.

               34.

               Glavni tajnik što je prije moguće po završetku financijske godine prosljeđuje vladama članicama godišnji završni račun ovjeren od predsjedatelja i potpredsjedatelja, glavnog tajnika i revizora.

               35.

               Glavni je tajnik odgovoran za izradu i podnošenje privremenog proračuna za sljedeću financijsku godinu Izvršnom odboru najkasnije do 31. ožujka svake godine, a koji Grupa treba odobriti. Ako se u bilo kojoj kalendarskoj godini godišnji sastanak Grupe održava nakon 30. lipnja, privremeni proračun koji se podnosi Izvršnom odboru na odobravanje podnosi se najkasnije do 31. ožujka vladama članicama na komentar, a Izvršni je odbor ovlašten da odobri proračun za sljedeću godinu, uzimajući u obzir komentare primljene od vlada članica.

               36.

               Glavni je tajnik odgovoran za podnošenje odobrenog proračuna vladama članicama i od svake vlade traži plaćanje ukupnog doprinosa koji je vlada dužna platiti prema tom proračunu.

               37.

               Vlade članice snose putne troškove i troškove boravka za svoje članove koji prisustvuju sastanku Grupe i isti se ne pokrivaju iz sredstava Grupe.

      Izvršni odbor

               38.

               Izvršni se odbor sastoji od vlada članica koje se bira na godišnjim sastancima Grupe. Predsjedatelj i potpredsjedatelj Grupe članovi su po službenoj dužnosti. Svi članovi odbora koji žele vršiti dužnost u još jednoj ili sljedećoj godini izjašnjavaju se za ponovni izbor na godišnjem sastanku.

               39.

               Za kvorum je potrebna obična većina, koja uključuje dva proizvođača prirodne gume i dva potrošača (uključujući najmanje jednog proizvođača sintetičke gume).

               40.

               Predsjedatelja i potpredsjedatelja odbora biraju članovi odbora na sastanku odbora odmah nakon godišnjeg sastanka Grupe.

               41.

               Odbor je odgovoran za:

                           (a)

                           preispitivanje napretka u aktivnostima koje treba izvršiti između sastanaka Grupe i, ako je potrebno, davanje daljnjih uputa glavnom tajniku o istima;

                           (b)

                           razmatranje ostalih problema koji mogu nastati između sastanaka Grupe, davanje preporuka prema potrebi (vidjeti članak 45.) te, ako je potrebno u slučaju hitnosti, poduzimanje aktivnosti koje su u skladu s ciljevima i politikom Grupe;

                           (c)

                           provedbu nadzora upravnog i financijskog rada Tajništva koji može biti potreban;

                           (d)

                           predlaganje proračuna koji Grupa treba odobriti ili, kako je predviđeno člankom 35., odobravanje proračuna za sljedeću godinu;

                           (e)

                           podnošenje izvješća na godišnjem sastanku Grupe o aktivnostima od prethodnog godišnjeg sastanka Grupe;

                           (f)

                           obavljanje ostalih poslova za i u ime Grupe, kako već Grupa odluči.

               42.

               Odbor se sastaje kad to odluče članovi, ili kad glavni tajnik sazove sastanak, a u svakom slučaju u roku od šest mjeseci od prethodnog godišnjeg sastanka Grupe.

               43.

               Sve vlade članice unaprijed dobivaju dnevni red sastanka odbora i dobivaju zapisnik sa sastanka kada je odobren.

               44.

               Predsjedatelj odbora može tražiti od bilo koje vlade članice da prisustvuje bilo kojem sastanku odbora za određeno pitanje, ili cijelom sastanku.

               45.

               Glavni tajnik prosljeđuje sve preporuke odbora vladama članicama Grupe prije njihove provedbe, uz dovoljno vremena za prigovore koje svaki član prema želji može uputiti.

      Odbor za statistiku

               46.

               Odbor za statistiku sastavljen je od članova Grupe koji žele vršiti tu funkciju, a pomaže im odbor stručnih statističara za gumu, koje Grupa imenuje godišnje na preporuku Odbora za statistiku.

               47.

               Odbor bira svog vlastitog predsjedatelja, koji je obično i predsjedatelj Odbora stručnih statističara za gumu i vrši dužnost tijekom jedne financijske godine i može biti ponovno izabran. Ako se u bilo kojoj kalendarskog godini godišnji sastanak Grupe održava nakon 30. lipnja, trenutni predsjedatelj i dalje obavlja dužnost sve dok nije ponovno izabran, ili dok se ne imenuje novi predsjedatelj na idućem sastanku Grupe.

               48.

               Odbor je odgovoran za:

                           i.

                           analizu i izvješćivanje o stanju ponude i potražnje gume;

                           ii.

                           ispitivanje i izvješćivanje o bilo kojem srodnom predmetu koji mu naznači Grupa.

               49.

               Odbor ne izdaje priopćenja za tisak osim ako ih Grupa odobri na sastanku, ili Izvršni odbor, ili glavni tajnik u nekom drugom trenutku.

      Glavni tajnik i Tajništvo

               50.

               Glavni tajnik je izvršni direktor Tajništva i za svoj je rad odgovoran Grupi.

               51.

               Prema uputi Grupe, Izvršni odbor odlučuje o detaljnim odgovornostima glavnog tajnika, o pitanjima kao što su financije, imenovanje osoblja itd. U takvim se pitanjima glavni tajnik smatra posrednikom između svih članova Grupe.

               52.

               Tajništvo obavlja sve svoje poslove nepristrano, ne objavljuje ranije neobjavljene materijale koje mu dostave vlade članice bez prethodnog odobrenja i ne započinje rasprave o političkim pitanjima.

               53.

               Dužnosti Tajništva su:

                           i.

                           osigurati Grupi najbolje moguće informacije o statistici i širim gospodarskim pitanjima ako se ona odnose na gumu;

                           ii.

                           osigurati vezu između vlada članica u pitanjima vezanim uz gumu između sastanaka Grupe;

                           iii.

                           izvršiti potrebne pripreme za sastanke Grupe;

                           iv.

                           održavati veze s ostalim međunarodnim organizacijama čiji je rad relevantan i od interesa za rad Grupe;

                           v.

                           izraditi studije koje odredi Grupa u skladu sa stavcima 5. i 25.

      PRAVILNIK

   Izmjene Pravilnika Grupa je usvojila na sastancima voditelja izaslanstava održanima tijekom 36. i 37. Skupštine nacija u Tokiju i Phuketu. Pravila 1. do 10. usvojena su na sastanku 1. i 2. ožujka 1995. i stupila su na snagu 2. ožujka 1995. Pravila 11. i 12. usvojena su na sastanku 15. i 16. travnja 1996. i stupila su na snagu 16. travnja 1996.

      Pravilo 1.

      Postupak glasovanja

               (a)

               Odluke na svim sastancima Grupe, Izvršnog odbora i sastanaka ostalih odbora donose se, kad god je to moguće, konsenzusom bez glasova protiv, bez formalnih prigovora ili suzdržavanja od iznošenja mišljenja. Predsjedatelj sastanka u svakom trenutku nastojati pribaviti konsenzus za sve odluke, a kod suzdržavanja od iznošenja mišljenja osigurava se, ako je to moguće, dovoljno vremena za postizanje suglasnosti i konsenzusa.

               (b)

               Ako, po mišljenju predsjedatelja sastanka, ne postoji mogućnost postizanja konsenzusa o bilo kojem pitanju, ono se daje na glasovanje.

               (c)

               Glasovanje se uobičajeno provodi tako da se zadrži maksimalna transparentnost odlučivanja i prema slobodnoj odluci predsjedatelja sastanka provodi se dizanjem ruku ili pojedinačnim glasovanjem. U iznimnim slučajevima predsjedatelj može odlučiti, uz odobrenje jednostavne većine onih koji su prisutni i sudjeluju u glasovanju, da je potrebno tajno glasovanje ili glasovanje poštom odgovarajućeg članstva.

               (d)

               Odluke glasovanjem uobičajeno se, prema odredbama točke (e), donose jednostavnom većinom glasova onih koji su prisutni i sudjeluju u glasovanju, pri čemu je za odluku Grupe potrebno pozitivno glasovanje najmanje tri proizvođača prirodne gume i tri potrošača gume, uključujući dva proizvođača sintetičke gume, a za odluku Izvršnog odbora potrebni su pozitivni glasovi najmanje dva proizvođača prirodne gume i dva potrošača, uključujući jednog proizvođača sintetičke gume.

               (e)

               Za odluke glasovanjem koje se odnose na:

                           i.

                           odobravanje ili predlaganje proračuna;

                           ii.

                           oslobađanje od obveza, ukidanje prava ili isključenje vlada članica,

                     potrebna je dvotrećinska većina onih koji su prisutni i sudjeluju u glasovanju, pri čemu je potreban pozitivan glas jednostavne većine proizvođača prirodne gume i potrošača, čiji se glasovi broje odvojeno.

               (f)

               Odluke glasovanjem koje se odnose na:

                           i.

                           izmjenu ili prestanak Sporazuma o sjedištu;

                           ii.

                           izmjene Statuta i Pravilnika;

                           iii.

                           mjesto sjedišta;

                     donose se samo konsenzusom.

               (g)

               Glavni tajnik može, uz suglasnost predsjedatelja Izvršnog odbora, uputiti prijedlog na glasovanje Izvršnog odbora putem pošte, kad je potrebna žurna odluka. Članovi imaju opciju da prihvate, odbiju ili prijedlog upute na idući sastanak Izvršnog odbora. Za prihvaćenje su potrebni pozitivni glasovi predviđeni u točkama (d) i (e); odluka se odgađa za idući sastanak Izvršnog odbora ako to traže dva proizvođača prirodne gume i dva potrošača (uključujući jednog proizvođača sintetičke gume).

               (h)

               Predsjedatelj Izvršnog odbora može, uz odobrenje jednostavne većine Izvršnog odbora, uputiti svaki prijedlog na glasovanje članova Grupe putem pošte. Članovi Grupe imaju mogućnost da prihvate, odbiju ili prijedlog upute na posebni sastanak Grupe. Za prihvaćanje su potrebni pozitivni glasovi predviđeni u točkama (d) i (e); odluka se upućuje na godišnji ili posebni sastanak Grupe ako to traže tri proizvođača prirodne gume i tri potrošača (uključujući dva proizvođača sintetičke gume).

               (i)

               Uobičajeno vremensko razdoblje koje se odobrava za glasovanje putem pošte je 30 dana od datuma slanja poštom, no u slučajevima iznimne žurnosti predsjedatelj Izvršnog odbora može odobriti kraći rok, ali ne kraći od sedam dana.

      Pravilo 2.

      Ovlasti Izvršnog odbora

   Neovisno o ovlastima koje su mu povjerene člancima 35. i 41. Statuta, Izvršni odbor nije ovlašten za donošenje odluka o:

               (a)

               oslobađanju vlada članica od obveza članstva;

               (b)

               ukidanju prava vlada članica;

               (c)

               isključivanju vlada članica;

               (d)

               ponovnom pregovaranju, produženju ili prestanku Sporazuma o sjedištu;

               (e)

               izmjenama Statuta ili Pravilnika;

               (f)

               mjestu sjedišta;

               (g)

               imenovanju glavnog tajnika;

         no može raspravljati o svim tim pitanjima kako bi mogao davati preporuke na sastancima Grupe.

      Pravilo 3.

      Doprinosi članstva

               (a)

               Doprinosi članstva dospijevaju 1. srpnja svake godine.

               (b)

               Ako vlada članica nije u cijelosti platila svoj doprinos do 1. prosinca, glavni tajnik upućuje zahtjev za žurnim plaćanjem.

               (c)

               Ako se plaćanje u cijelosti ne izvrši do 1. veljače, glavni tajnik izvješćuje o dugovima Izvršni odbor, koji, ako u određenim okolnostima ne odluči drukčije, preporuča Grupi ukidanje svih prava glasovanja vladi članici.

               (d)

               Ako se plaćanje ne izvrši do 1. travnja, Izvršni odbor, ako u određenim okolnostima ne odluči drukčije, preporuča Grupi ukidanje svih usluga Tajništva vladi članici.

               (e)

               Preporuke predviđene točkama (c) i (d) mogu se uputiti Grupi na glasovanje poštom kako je predviđeno Pravilom 1. točkom (h).

               (f)

               Ako vlada članica ne plati u cijelosti doprinos do kraja financijske godine, vrijednost duga povećava se za godišnju stopu inflacije u zemlji sjedišta, koja se koristi i u obračunu proračuna za svaku godinu za koju plaćanje kasni. Revidirano plaćanje obračunava glavni tajnik i o njemu krajem svakog tromjesečja financijske godine obavješćuje vladu članicu. Ta se odredba ne primjenjuje na doprinose dospjele prije 30. lipnja 1995.

               (g)

               Ni jedna odluka niti aktivnost poduzeta u skladu s odredbama ovog članka ne dovodi u pitanje prava vlade članice u pogledu njenog predstavljanja na bilo kojem sastanku Grupe na kojem će se raspravljati o uvjetima njenog članstva, ili da uloži prigovor na takvim sastancima, niti takve odluke ili aktivnosti sprječavaju ili odlažu razmatranje isključivanja vlade članice od strane Grupe, kao što je predviđeno člankom 14. Statuta.

      Pravilo 4.

      Ponovno primanje u Grupu

   Svaki zahtjev za ponovnim primanjem u Grupu vlade isključene na temelju članka 14. Statuta, koja ima nepodmirene financijske obveze, razmatra Izvršni odbor s ciljem postizanja sporazuma o podmirenju financijskih obveza. Svaki takav sporazum podnosi se na odobrenje na sastanku Grupe.

      Pravilo 5.

      Povlačenje iz Grupe

   Obavijest o povlačenju vlade članice šalje se pismenim putem glavnom tajniku do 1. veljače, kako bi povlačenje stupilo na snagu 30. lipnja i vlade članice koje obavijest pošalju nakon 1. veljače, podliježu plaćanju doprinosa za članstvo za sljedeću financijsku godinu, osim ako je odluka o povlačenju posljedica promjena Statuta ili Pravilnika koje su neprihvatljive za vladu članicu, odredbe o obavijesti o povlačenju i financijskim obvezama se ne primjenjuju. Svaku takvu obavijest o povlačenju glavni tajnik priopćava ostalim vladama članicama što je prije moguće po njenom primitku.

      Pravilo 6.

      Imenovanje i opis posla revizora

               (a)

               Imenovanje revizora na temelju članka 33. Statuta obavlja se na preporuku glavnog tajnika, koji je, uz savjetovanje s predsjedateljem Izvršnog odbora, odgovoran za nadzor kvalitete usluga revizora i raspisivanje, najmanje svake četiri godine, natječaja za angažiranje zakonom ovlaštenih revizorskih tvrtki.

               (b)

               Uvjete imenovanja revizora svake godine određuje Izvršni odbor, imajući na umu potrebu za preispitivanjem učinkovitosti administracije i upravljanja Tajništva u odgovarajućim vremenskim razmacima.

      Pravilo 7.

      Godišnja skupština

               (a)

               Glavni tajnik u proračunu predviđa iznos dovoljan za održavanje sastanka Grupe u Londonu.

               (b)

               Kad Grupa održava skupštinu na poziv vlade članice, vlada koja je domaćin obvezna je pokriti troškove koje Tajništvo snosi u vezi sa skupštinom, a koji prelaze proračunske odredbe.

               (c)

               Kad su izdaci koje Tajništvo snosi u vezi sa skupštinom manji od iznosa predviđenog proračunom, ostatak će se doznačiti u operativni fond.

      Pravilo 8.

      Gospodarski odbor

               (a)

               Grupa osniva Gospodarski odbor koji se sastaje prilikom svake skupštine i sastanka Grupe. Sastavljen je od članova Grupe koji žele u njemu surađivati, a pomaže mu povjerenstvo za industrijsko savjetovanje.

               (b)

               Predsjedatelja Gospodarskog odbora između svojih članova bira odbor na rok od dvije godine i to mora biti imenovani pojedinac.

               (c)

               Uloga odbora je usuglašavanje, nadzor i revizija gospodarskih i tehničko gospodarskih stavaka u programu rada Tajništva, kao i davanje preporuka Grupi u pogledu pokretanja, nastavljanja i objavljivanja materijala predviđenih programom rada.

               (d)

               U svom razmatranju programa rada Gospodarski će odbor u obzir uzima sva mišljenja i preporuke koje mu je u tom pogledu dala Povjerenstvo za industrijsko savjetovanje.

      Pravilo 9.

      Povjerenstvo za industrijsko savjetovanje

               (a)

               Gospodarski odbor osniva Povjerenstvo za industrijsko savjetovanje kako bi pružio komunikacijski kanal između svih sudionika iz sektora gume, uključujući industriju, trgovinu, akademsku zajednicu te istraživanje i tehnologiju, a koji se odnose na orijentaciju i sadržaj programa rada Tajništva te kako bi Gospodarskom odboru davao komentare i preporuke u tom pogledu.

               (b)

               Predsjedatelj Povjerenstva za industrijsko savjetovanje je glavni tajnik.

               (c)

               Članove Povjerenstva za industrijsko savjetovanje Gospodarskom odboru preporučuju Tajništvo i članovi povjerenstva, pri čemu treba imati u vidu da interesi budu zastupljeni u reprezentativnom presjeku, te da su članovi dostupni za sudjelovanje na sastancima. Dogovoreni popis članova za svaki sastanak povjerenstva predaje Gospodarskom odboru na odobrenje.

               (d)

               Povjerenstvo za industrijsko savjetovanje sastaje se neposredno prije svake skupštine i sastanka Grupe, ili u neko drugo vrijeme koje je dogovorio Izvršni odbor, kako bi:

                           i.

                           raspravljao o gospodarskim i gospodarsko tehničkim čimbenicima koji utječu na industriju elastomera i njezin budući razvoj;

                           ii.

                           analizirao i raspravio o napretku programa rada Tajništva i dao preporuke za uključivanje stavaka u program;

                           iii.

                           analizirao i pratio napredak projekata koji se financiraju iz Zajedničkog fonda za robu ili ostalih tijela, te preispitao nove prijedloge za podnošenje zahtjeva za financiranje;

                           iv.

                           dao Gospodarskom odboru izvješća i preporuke koje smatra potrebnim.

               (e)

               Članovi Povjerenstva za industrijsko savjetovanje imaju pravo besplatnog prisustvovanja na Međunarodnom forumu za gumu ako neposredno prije foruma prisustvuju sastanku povjerenstva.

      Pravilo 10.

      Povjerenstvo gospodarskih partnera

               (a)

               Glavni tajnik osniva povjerenstvo gospodarskih partnera kako bi potaknuo uzajamno djelovanje industrije i Tajništva. Članstvo je dostupno svakoj tvrtki ili organizaciji zainteresiranoj za industriju gume uz plaćanje odgovarajuće godišnje članarine.

               (b)

               Godišnju članarinu svake godine odobrava Izvršni odbor, a utvrđuje ju s obzirom na koristi od članstva, pri čemu se vrši odgovarajuće stupnjevanje tvrtki, odnosno organizacija koje sjedište imaju u državama članicama i državama nečlanicama.

               (c)

               Članice Povjerenstva gospodarskih partnera imaju pravo na sljedeće povlastice:

                           i.

                           besplatna pretplata na Rubber Statistical Bulletin i International Rubber Digest;

                           ii.

                           besplatan primjerak svih dokumenata Tajništva vezanih uz program rada;

                           iii.

                           besplatan pristup informacijskoj bazi podataka Tajništva i informacijama osoblja Tajništva, ako je pružanje tih informacija u okviru uobičajenog opsega poslova tog osoblja;

                           iv.

                           besplatno mjesto na svakom Međunarodnom forumu za gumu;

                           v.

                           poziv za jednu osobu da prisustvuje sastancima Odbora stručnih statističara za gumu i Povjerenstva za industrijsko savjetovanje, uz uvjet da troškove prisustvovanja snosi član povjerenstva.

               (d)

               Pravo Povjerenstva gospodarskih partnera na povlastice od članstva oduzima se ako godišnja članarina nije plaćena u roku od šest mjeseci od godišnjice ulaska u članstvo, a dokumenti i izvješća ne osiguravaju se dok se ne plati članarina.

      Pravilo 11.

      Imenovanje potpredsjedatelja

               (a)

               Potpredsjedatelja se u pravilu imenuje ili bira za sve odbore ili odbore za savjetovanje koje Grupa imenuje sukladno članku 24. Statuta. Potpredsjedatelj preuzima funkciju predsjedatelja odbora ili Povjeresntva za savjetovanje u odsustvu izabranog predsjedatelja. Ako su oba odsutna, za sastanak se predsjedatelj bira između onih koji su prisutni.

               (b)

               Odbor za statistiku na svakom sastanku bira između svojih članova svog vlastitog potpredsjedatelja, koji se navodi poimence i koji funkciju vrši do idućeg sastanka odbora i može biti ponovno izabran.

               (c)

               Odbor stručnih statističara za gumu na svakom sastanku bira između svojih članova svog vlastitog potpredsjedatelja, koji se navodi poimence i koji će vršiti dužnost, pod uvjetom da imenovanje potvrdi Odbor za statistiku, do idućeg godišnjeg sastanka Odbora stručnih statističara za gumu i može biti ponovno izabran.

               (d)

               Gospodarski odbor bira između svojih članova svog vlastitog potpredsjedatelja koji se navodi poimence i koji vrši dužnost tijekom dvogodišnjeg razdoblja i može biti ponovno izabran.

               (e)

               Povjerenstvo za industrijsko savjetovanje bira između svojih članova svog vlastitog potpredsjedatelja, koji se navodi poimence, uz uvjet da ga odobri Gospodarski odbor i dužnost vrši do idućeg godišnjeg sastanka povjerenstva te može biti ponovno izabran.

      Pravilo 12.

      Imenovanje glavnog tajnika

               (a)

               Grupa imenuje glavnog tajnika sukladno u skladu s člankom 22. Statuta na posebnom sastanku Grupe, ili voditelja izaslanstava, između najviše dva kandidata koje za odabir, povjerenstvo osnovano u tu svrhu predlaže Grupi.

               (b)

               Izvršni odbor osniva Povjerenstvo za odabir u pravilu najmanje dvanaest mjeseci prije isteka mandata nositelja dužnosti glavnog tajnika.

               (c)

               Povjerenstvo za odabir sastavljeno je od predsjedatelja Grupe i predsjedatelja Izvršnog odbora, koji su predsjedatelj i potpredsjedatelj povjerenstva, i ostalih članova Izvršnog odbora koji iskažu interes za sudjelovanjem. Nositelj dužnosti glavnog tajnika prisustvuje sastancima Povjerenstva za odabir kao savjetnik bez prava glasa. Sve troškove i izdatke nastale zbog sudjelovanja predstavnika na sastancima Povjerenstva za odabir, kao i sudjelovanja u postupku odabira, pokriva vlada članica.

               (d)

               Povjerenstvo za odabir utvrđuje obrazac oglasa za radno mjesto glavnog tajnika. Oglas se objavljuje u dva navrata u odgovarajućoj rubrici časopisa The Economist i jednom u časopisima Rubber Statistical Bulletin i International Rubber Digest. Primjerci oglasa stavljaju se na raspolaganje svim vladama članicama koje osiguravaju njegovu distribuciju u industriji gume u svojim zemljama.

               (e)

               U oglasu se između ostalog navodi da se imenovanje vrši na početno razdoblje od tri godine na razini koja je jednaka stupnju D1 sustava Ujedinjenih naroda, te da troškove nastale prisustvovanjem na razgovoru snosi kandidat.

               (f)

               Molbe zaprima glavni tajnik koji je odgovoran za upravne aspekte postupka zapošljavanja.

               (g)

               Povjerenstvo za odabir sastaje se prema potrebi kako bi napravio uži izbor od najviše šest kandidata za razgovor. U tom postupku odabira prednost se daje kandidatima koji su državljani država članica s priznatom sveučilišnom ili odgovarajućom stručnom kvalifikacijom u odgovarajućoj struci te koji imaju iskustvo u industriji gume.

               (h)

               Cilj je razgovora s kandidatima koji su ušli u uži izbor jednoglasni odabir ili odabir konsenzusom kandidata s potrebnim iskustvom, osobnošću, nepristranošću i sposobnošću da učinkovito radi s visokim dužnosnicima vlada članica i ostalim vladama te međunarodnim i privatnim organizacijama. Takvog se kandidata predlaže Grupi za imenovanje na mjesto glavnog tajnika. U slučaju da se Povjerenstvo za odabir ne može usuglasiti oko jednog kandidata, Grupi se mogu predložiti dva kandidata izabrana konsenzusom. U pravilu se predlaže zamjenski kandidat za slučaj da je odabrani kandidat spriječen u preuzimanju posla iz zdravstvenih ili drugih razloga.

               (i)

               Imenovanje glavnog tajnika vrši se na posebnom sastanku Grupe ili sastanku voditelja izaslanstava, koje se, ako je to potrebno, posebno saziva. U slučaju da ne dođe do sporazuma, ili ne postoji konsenzus za imenovanje kad se Odboru za odabir predlažu dva kandidata, odluka se donosi glasovanjem u skladu s Pravilom 1. točkama (b) i (c) Pravilnika. Za odluku je potrebna dvotrećinska većina onih koji su prisutni i sudjeluju u glasovanju, pri čemu su potrebni pozitivni glasovi jednostavne većine proizvođača prirodne gume i potrošača, koji se odvojeno broje. Glasovanje putem pošte nije moguće.


title: 2006/62/EZ: Odluka Vijeća od 23. siječnja 2006. o omogućavanju zemljama obuhvaćenim Europskom politikom susjedstva i Rusiji korištenja programa tehničke pomoći i razmjene informacija (TAIEX)

text:
               11/Sv. 116

               HR

               Službeni list Europske unije

               73

         32006D0062

               L 032/80

               SLUŽBENI LIST EUROPSKE UNIJE

         ODLUKA VIJEĆA
   od 23. siječnja 2006.
   o omogućavanju zemljama obuhvaćenim Europskom politikom susjedstva i Rusiji korištenja programa tehničke pomoći i razmjene informacija (TAIEX)
   (2006/62/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 181.a stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               U području pretpristupne pomoći centralizirano posredno upravljanje u prošlosti pokazalo se dragocjenim sredstvom, a posebno s obzirom na aktivnosti Ureda za tehničku pomoć i razmjenu informacija (TAIEX).

               (2)

               Kao što je navedeno u strateškom dokumentu Komisije usvojenom u svibnju 2004., cilj Europske politike susjedstva jest podijeliti koristi proizašle iz proširenja Europske unije 2004. sa susjednim zemljama te primijeniti neke od instrumenata i neka od iskustava stečenih tijekom procesa proširenja kako bi se zemljama partnerima omogućilo približavanje Europskoj uniji, a s ciljem postupne gospodarske integracije i produbljivanja političke suradnje. Stoga zemljama europskoga susjedstva treba omogućiti korištenje programa TAIEX.

               (3)

               Na petnaestom sastanku na vrhu Europske unije i Rusije 10. svibnja 2005. EU i Rusija usvojile su planove za stvaranje četiri zajednička prostora koji sadrže ciljeve slične onima sadržanim u Europskoj politici susjedstva, a to su jačanje bilateralne suradnje i nastavak konvergencije propisa te približavanje zakonodavstva višim standardima.

               (4)

               Rusija će imati pravo na financiranje na temelju budućeg instrumenta za europsko susjedstvo i partnerstvo (ENPI).

               (5)

               Člankom 54. stavkom 2. Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2) (Financijska uredba) omogućeno je izvršenje proračuna Zajednice kroz centralizirano posredno upravljanje te su određeni konkretni zahtjevi za izvršenje pod uvjetom da je to dopušteno temeljnim aktom programa.

               (6)

               Potrebna je usklađena provedba pomoći kroz TAIEX. Ova Odluka stoga mora slijediti isti pristup kao i Uredba Vijeća (EEZ) br. 3906/89 od 18. prosinca 1989. o ekonomskoj pomoći određenim zemljama srednje i istočne Europe (3) (Phare), Uredba Vijeća (EZ) br. 2666/2000 od 5. prosinca 2000. o pomoći za Albaniju, Bosnu i Hercegovinu, Hrvatsku, Saveznu Republiku Jugoslaviju i bivšu jugoslavensku republiku Makedoniju (4) (CARDS) i Uredba Vijeća (EZ) br. 2500/2001 od 17. prosinca 2001. o pretpristupnoj financijskoj pomoći za Tursku (5).

               (7)

               Dio mjera iz Uredbe Vijeća (EZ, Euratom) br. 99/2000 od 29. prosinca 1999. o pružanju pomoći zemljama partnerima istočne Europe i središnje Azije (6) obuhvaćen je Ugovorom o osnivanju Europske zajednice za atomsku energiju (Ugovorom o Euratomu). Ova se Odluka ne odnosi na te mjere,

         ODLUČILO JE:
   Članak 1.
   Svrha ove Odluke jest omogućiti zemljama koje su obuhvaćene Europskom politikom susjedstva i Rusiji, a posebno onima gdje je u tijeku provedba planova djelovanja i drugih planova, korištenje sredstava iz TAIEX-a, čime se osigurava ciljana tehnička pomoć zemljama partnerima kako bi im se pomoglo u razumijevanju i pripremi zakonodavstva u vezi s dotičnim planovima djelovanja te njihovoj provedbi i izvršenju.
   Članak 2.
   U svrhu provedbe Uredbe Vijeća (EZ) br. 1488/96 od 23. srpnja 1996. o financijskim i tehničkim mjerama koje prate reformu gospodarskih i društvenih struktura u okviru Euro-mediteranskog partnerstva (MEDA) (7) i Uredbe (EZ, Euratom) br. 99/2000, Komisija može, u skladu s člankom 54. stavkom 2. Financijske uredbe odlučiti da zadaće javnopravnih tijela i, posebno, zadaće u vezi s izvršenjem proračuna koje proizlaze iz takve odluke, povjeri tijelu nadležnom za provedbu TAIEX-a na temelju Uredbe (EEZ) br. 3906/89, Uredbe (EZ) br. 2666/2000 i Uredbe (EZ) br. 2500/2001.
   Članak 3.
   Ova se Odluka ne primjenjuje na dijelove mjera koje se provode u skladu s Uredbom (EZ, Euratom) br. 99/2000, a obuhvaćene su Ugovorom o Euratomu.
   Članak 4.
   Aktivnosti predviđene ovom Odlukom financiraju se iz proračunske stavke 19 06 01 „Pomoć zemljama partnerima u istočnoj Europi i središnjoj Aziji” i odgovarajuće proračunske stavke za administrativne troškove 19 01 04 07 i proračunske stavke 19 08 02 01 MEDA (mjere koje trebaju pratiti reforme gospodarskih i društvenih struktura u mediteranskim zemljama nečlanicama) i odgovarajuće proračunske stavke za administrativne troškove 19 01 04 06.

      Sastavljeno u Bruxellesu 23. siječnja 2006.

            Za Vijeće

            Predsjednik

         J. PRÖLL

      (1)  Još nije objavljeno u Službenom listu.

      (2)  SL L 248, 16.9.2002., str. 1.

      (3)  SL L 375, 23.12.1989., str. 11. Uredba kako je zadnje izmijenjena Uredbom (EZ) br. 2257/2004 (SL L 389, 30.12.2004., str. 1.).

      (4)  SL L 306, 7.12.2000., str. 1. Uredba kako je zadnje izmijenjena Uredbom (EZ) br. 2112/2005 (SL L 344, 27.12.2005., str. 23.).

      (5)  SL L 342, 27.12.2001., str. 1. Uredba kako je zadnje izmijenjena Uredbom (EZ) br. 2112/2005.

      (6)  SL L 12, 18.1.2000., str. 1.

      (7)  SL L 189, 30.7.1996., str. 1. Uredba kako je zadnje izmijenjena Uredbom (EZ) br. 2112/2005.


title: 88/598/EEZ: Odluka Vijeća od 21. studenoga 1988. o sklapanju Dodatnog protokola uz Sporazum o suradnji između Europske ekonomske zajednice i Sirijske Arapske Republike

text:
               11/Sv. 036

               HR

               Službeni list Europske unije

               34

         31988D0598

               L 327/57

               SLUŽBENI LIST EUROPSKE UNIJE

               21.11.1988.

      ODLUKA VIJEĆA

   od 21. studenoga 1988.
   o sklapanju Dodatnog protokola uz Sporazum o suradnji između Europske ekonomske zajednice i Sirijske Arapske Republike
   (88/598/EEZ)
   VIJEĆE EUROPSKIH ZAJEDNICA
   uzimajući u obzir Ugovor o osnivanju Europske ekonomske zajednice, a posebno njegov članak 238.,
   uzimajući u obzir preporuku Komisije,
   uzimajući u obzir suglasnost Europskog parlamenta (1),
   budući da bi trebalo odobriti Dodatni protokol uz Sporazum o suradnji između Europske ekonomske zajednice i Sirijske Arapske Republike (2) potpisan u Bruxellesu 18. siječnja 1977.,
   ODLUČILO JE:
   Članak 1.
   Ovime se u ime Zajednice odobrava Dodatni protokol uz Sporazum o suradnji između Europske ekonomske zajednice i Sirijske Arapske Republike.
   Tekst protokola priložen je ovoj Odluci.
   Članak 2.
   Predsjednik Vijeća daje obavijest predviđenu člankom 5. Protokola (3).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 21. studenoga 1988.

            Za Vijeće

            Predsjednik

         Th. PANGALOS

      (1)  SL C 290, 14.11.1988.

      (2)  SL L 269, 27.9.1978., str. 2.

      (3)  SL L 327, 20.11.1988. str. 64..


title: Odluka Vijeća (ZVSP) 2016/1711 od 27. rujna 2016. o izmjeni Zajedničkog stajališta 2001/931/ZVSP o primjeni posebnih mjera u borbi protiv terorizma

text:
               27.9.2016

               HR

               Službeni list Europske unije

               LI 259/3

         ODLUKA VIJEĆA (ZVSP) 2016/1711
   od 27. rujna 2016.
   o izmjeni Zajedničkog stajališta 2001/931/ZVSP o primjeni posebnih mjera u borbi protiv terorizma
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1) o primjeni određenih mjera ograničavanja na osobe, skupine i subjekte navedene u Prilogu.

               (2)

               S obzirom na Kolumbijski mirovni sporazum mjere protiv jednog subjekta trebalo bi suspendirati, podložno posebnom preispitivanju od strane Vijeća nakon šest mjeseci.

               (3)

               Zajedničko stajalište 2001/931/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Zajedničko stajalište 2001/931/ZVSP mijenja se kako slijedi:
   U članku 5. dodaje se sljedeći stavak:

      „Suspendiraju se mjere iz članaka 2., 3. i 4. u mjeri u kojoj se primjenjuju na „Fuerzas armadas revolucionarias de Colombia” – „FARC” („Revolutionary Armed Forces of Colombia”) (Revolucionarne oružane snage Kolumbije).”.

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 27. rujna 2016.

            Za Vijeće

            Predsjednica

         F. MOGHERINI

      (1)  Zajedničko stajalište 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).


title: Odluka Vijeća 2005/44/ZVSP od 20. prosinca 2004. o sklapanju Sporazuma između Europske unije i Švicarske Konfederacije o sudjelovanju Švicarske Konfederacije u vojnoj operaciji Europske unije za upravljanje krizom u Bosni i Hercegovini (operacija ALTHEA)

text:
               18/Sv. 8

               HR

               Službeni list Europske unije

               62

         32005D0044

               L 020/41

               SLUŽBENI LIST EUROPSKE UNIJE

         ODLUKA VIJEĆA 2005/44/ZVSP
   od 20. prosinca 2004.
   o sklapanju Sporazuma između Europske unije i Švicarske Konfederacije o sudjelovanju Švicarske Konfederacije u vojnoj operaciji Europske unije za upravljanje krizom u Bosni i Hercegovini (operacija ALTHEA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 12. srpnja 2004. donijelo Zajedničku akciju 2004/570/ZVSP o vojnoj operaciji Europske unije u Bosni i Hercegovini (1).

               (2)

               Članak 11. stavak 3. te Zajedničke akcije predviđa da su podrobni aranžmani u vezi sa sudjelovanjem trećih država predmet sporazuma u skladu s člankom 24. Ugovora o Europskoj uniji.

               (3)

               Nakon odobrenja Vijeća od 13. rujna 2004., Predsjedništvo je, uz pomoć glavnog tajnika/visokog predstavnika, završilo pregovore o Sporazumu između Europske unije i Švicarske Konfederacije o sudjelovanju Švicarske Konfederacije u vojnoj operaciji Europske unije za upravljanje krizom u Bosni i Hercegovini.

               (4)

               Sporazum bi trebalo odobriti,

         ODLUČILO JE:
   Članak 1.
   Ovim se u ime Europske unije odobrava Sporazum između Europske unije i Švicarske Konfederacije o sudjelovanju Švicarske Konfederacije u vojnoj operaciji Europske unije za upravljanje krizom u Bosni i Hercegovini (Operacija ALTHEA).
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se odrediti osobu koja će imati ovlasti potpisati Sporazum kako bi on bio obvezujuć za Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 20. prosinca 2004.

            Za Vijeće

            Predsjednik

         P. VAN GEEL

      (1)  SL L 252, 28.7.2004., str. 10.


               27.9.2016

               HR

               Službeni list Europske unije

               C 353/106

         P8_TA(2015)0191
   Zahtjev za ukidanje parlamentarnog imuniteta Viktoru Uspaskichu
   Odluka Europskog parlamenta od 19. svibnja 2015. o zahtjevu za ukidanje imuniteta Viktoru Uspaskichu (2014/2203(IMM))
   (2016/C 353/16)

      Europski parlament,

               —

               uzimajući u obzir zahtjev za ukidanje imuniteta Viktoru Uspaskichu, koji je glavni državni odvjetnik Republike Litve uputio 1. listopada 2014. i koji je objavljen na plenarnoj sjednici 12. studenog 2014.,

               —

               nakon saslušanja Viktora Uspaskicha u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 62. Ustava Republike Litve,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0149/2015),

               A.

               budući da je glavni državni odvjetnik Republike Litve zatražio ukidanje parlamentarnog imuniteta zastupniku u Europskom parlamentu Viktoru Uspaskichu u vezi s istragom o navodnom kaznenom djelu prije sudskog postupka;

               B.

               budući da se u članku 9. Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

               C.

               budući da se u članku 62. Ustava Republike Litve i članku 22. stavku 3. Poslovnika Parlamenta Republike Litve navodi da se protiv zastupnika u Parlamentu Republike Litve ne može pokrenuti kazneni postupak i da ga se ne može uhititi ili podvrgnuti bilo kakvim drugim ograničenjima osobne slobode bez pristanka Parlamenta Republike Litve osim u slučajevima flagrante delicto;

               D.

               budući da se Viktora Uspaskicha optužuje za počinjenje kaznenog djela nepoštovanja suda u skladu s člankom 232. Kaznenog zakona Republike Litve;

               E.

               budući da ne postoje dokazi za fumus persecutionis, odnosno za osnovanu sumnju da je postupak pokrenut s namjerom nanošenja političke štete dotičnom zastupniku;

               1.

               odlučuje ukinuti imunitet Viktoru Uspaskichu;

               2.

               nalaže svom predsjedniku da ovu odluku i izvješće nadležnog odbora odmah proslijedi glavnom državnom odvjetniku Republike Litve i Viktoru Uspaskichu.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.


title: 2010/51/EU: Odluka glavnih tajnika Europskog parlamenta, Vijeća i Komisije, tajnika Suda, glavnih tajnika Revizorskog suda, Europskoga gospodarskog i socijalnog odbora, Odbora regija i Europskog ombudsmana od 19. siječnja 2010. o izmjeni Odluke 2002/621/EZ o organizaciji i djelovanju Ureda Europskih zajednica za odabir osoblja

text:
01/Sv. 17              HR                              Službeni list Europske unije                                                    177
32010D0051
L 26/24                                            SLUŽBENI LIST EUROPSKE UNIJE                                                 30.1.2010.
               ODLUKA GLAVNIH TAJNIKA EUROPSKOG PARLAMENTA, VIJEĆA I KOMISIJE, TAJNIKA
               SUDA, GLAVNIH TAJNIKA REVIZORSKOG SUDA, EUROPSKOGA GOSPODARSKOG I
                            SOCIJALNOG ODBORA, ODBORA REGIJA I EUROPSKOG OMBUDSMANA
                                                         od 19. siječnja 2010.
               o izmjeni Odluke 2002/621/EZ o organizaciji i djelovanju Ureda Europskih zajednica za odabir
                                                                 osoblja
                                                             (2010/51/EU)
GLAVNI TAJNICI EUROPSKOG PARLAMENTA, VIJEĆA EUROPSKE                              omogućuje Uredu da zadrži iskusno osoblje koje je u
UNIJE I EUROPSKE KOMISIJE, TAJNIK SUDA EUROPSKE UNIJE,                            mogućnosti osigurati kontinuitet i učinkovitost njegovih
GLAVNI TAJNICI REVIZORSKOG SUDA, EUROPSKOGA GOSPODAR                             zadaća.
SKOG I SOCIJALNOG ODBORA, ODBORA REGIJA I EUROPSKOG
OMBUDSMANA,
                                                                         (3)      Zapošljavanje ugovornog osoblja bit će u granicama utvr
uzimajući u obzir Pravilnik o osoblju za dužnosnike Europskih                     đenima u članku 3.a stavku 2. Uvjeta zaposlenja ostalih
zajednica i Uvjete zaposlenja ostalih službenika Europskih zajed                 službenika.
nica, kako je utvrđen Uredbom Vijeća (EEZ, Euratom, EZUČ)
br. 259/68 (1),
                                                                         (4)      Zapošljavanje ugovornog osoblja bit će u granicama sred
                                                                                stava odobrenih u godišnjem proračunu Ureda, podložno
uzimajući u obzir Odluku 2002/620/EZ Europskog parlamenta,
                                                                                odobrenju Upravljačkog odbora Europskog ureda za
Vijeća, Komisije, Suda, Revizorskog suda, Gospodarskog i soci
                                                                                odabir osoblja (EPSO), koji se sastoji od predstavnika
jalnog odbora, Odbora regija i Europskog ombudsmana od
                                                                                svih institucija EU-a i, kao promatračâ, predstavnika
25. srpnja 2002. o osnivanju Ureda Europskih zajednica za
                                                                                Europskog nadzornika za zaštitu podataka i predstavnika
odabir osoblja (2), a posebno njezin članak 5.,
                                                                                osoblja,
nakon savjetovanja s odborom za Pravilnik o osoblju,
                                                                         DONIJELI SU OVU ODLUKU:
budući da:
                                                                                Članak 1.
(1)     Člankom 7. (imenovanje osoblja) Odluke o organizaciji i          U članku 7. Odluke 2002/621/EZ glavnih tajnika Europskog
        djelovanju Ureda donesene 25. srpnja 2002. ne predviđa           parlamenta, Vijeća i Komisije, tajnika Suda, glavnih tajnika Revi
        se mogućnost zapošljavanja ugovornog osoblja sukladno            zorskog suda, Gospodarskog i socijalnog odbora i Odbora regija
        članku 3.a stavku 1. točki (c) Uvjeta zaposlenja ostalih         te predstavnika Europskog ombudsmana od 25. srpnja 2002. o
        službenika Europskih zajednica jer je potonja odredba            organizaciji i djelovanju Ureda Europskih zajednica za odabir
        donesena tek poslije spomenute Odluke, Uredbom                   osoblja (4) umeće se sljedeći stavak 4.a:
        Vijeća (EZ, Euratom) br. 723/2004 (3).
(2)     Iskustvo je pokazalo da je produljenje ugovora o zapo               „4.a     Za obavljanje zadaća pod nadzorom dužnosnika ili
        šljavanju ugovornog osoblja na neodređeno vrijeme                    privremenog osoblja, Ured može koristiti ugovorno osoblje,
        potrebno odobriti ako je to opravdano u interesu                     kako je predviđeno u članku 3.a stavku 1. točki (c) Uvjeta
        službe, posebno kada zbog trajanja i/ili naravi zadaća               zaposlenja ostalih službenika Europskih zajednica. Ugovorno
        Ureda, produljenje tih ugovora na neodređeno vrijeme                 osoblje zapošljava se u granicama utvrđenim godišnjim
                                                                             proračunom Ureda na temelju procjene prihoda i rashoda
                                                                             Ureda koju priprema Upravljački odbor ESPO-a.”
(1) SL L 56, 4.3.1968., str. 1.
(2) SL L 197, 26.7.2002., str. 53.
(3) SL L 124, 27.4.2004., str. 1.                                        (4) SL L 197, 26.7.2002., str. 56.
 ---pagebreak--- 178     HR                              Službeni list Europske unije                             01/Sv. 17
                                                 Članak 2.
                                           Stupanje na snagu
    Ova Odluka stupa na snagu na dan objave u Službenom listu Europske unije.
                  Za Europski parlament                                     Za Vijeće
                       Glavni tajnik                                      Glavni tajnik
                       Klaus WELLE                                    Pierre DE BOISSIEU
                       Za Komisiju                                           Za Sud
                      Glavna tajnica                                         Tajnik
                      Catherine DAY                                      Roger GRASS
                    Za Revizorski sud                           Za Gospodarski i socijalni odbor
                       Glavni tajnik                                      Glavni tajnik
                  Eduardo RUIZ GARCÍA                                  Martin WESTLAKE
                     Za Odbor regija                               Za Europskog ombudsmana
                       Glavni tajnik                                      Glavni tajnik
                     Gerhard STAHL                                        Ian HARDEN


title: 2014/573/EU: Odluka Europskog parlamenta od 3. travnja 2014. o razrješnici za izvršenje proračuna Europskog nadzornog tijela za bankarstvo za financijsku godinu 2012.

text:
               5.9.2014

               HR

               Službeni list Europske unije

               L 266/191

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europskog nadzornog tijela za bankarstvo za financijsku godinu 2012.
   (2014/573/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog nadzornog tijela za bankarstvo za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog nadzornog tijela za bankarstvo za financijsku godinu 2012., zajedno s odgovorima Nadzornog tijela (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1093/2010 Europskog parlamenta i Vijeća (4) od 24. studenog 2010. o osnivanju Europskog nadzornog tijela (Europsko nadzorno tijelo za bankarstvo), a posebno njezin članak 64.,

               —

               uzimajući u obzir Uredbu Komisije (EZ/Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A7-0220/2014),

               1.

               daje razrješnicu izvršnom direktoru Europskog nadzornog tijela za bankarstvo u vezi s izvršenjem proračuna Nadzornog tijela za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog nadzornog tijela za bankarstvo, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 80.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 331, 15.12.2010., str. 12.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2005/929/EZ: Odluka Vijeća od 13. prosinca 2005. o sklapanju Sporazuma u obliku razmjene pisama između Europske zajednice i Republike Koreje u skladu s člankom XXIV. stavkom 6. te člankom XXVIII. Općeg sporazuma o carinama i trgovini (GATT) iz 1994.

text:
               11/Sv. 122

               HR

               Službeni list Europske unije

               157

         32005D0929

               L 340/61

               SLUŽBENI LIST EUROPSKE UNIJE

         ODLUKA VIJEĆA
   od 13. prosinca 2005.
   o sklapanju Sporazuma u obliku razmjene pisama između Europske zajednice i Republike Koreje u skladu s člankom XXIV. stavkom 6. te člankom XXVIII. Općeg sporazuma o carinama i trgovini (GATT) iz 1994.
   (2005/929/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., zajedno s njegovim člankom 300. stavkom 2. prvom alinejom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 22. ožujka 2004. ovlastilo Komisiju da započne pregovore s određenim drugim članicama Svjetske trgovinske organizacije u skladu s člankom XXIV. stavkom 6. GATT-a iz 1994 u okviru pristupanja Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike.

               (2)

               Pregovore je vodila Komisija uz savjetovanje s Odborom uspostavljenim na temelju članka 133. Ugovora i unutar okvira pregovaračkih smjernica koje je usvojilo Vijeće.

               (3)

               Komisija je postigla dogovor o sklapanju Sporazuma u obliku razmjene pisama između Europske zajednice i Republike Koreje u skladu s člankom XXIV. stavkom 6. te člankom XXVIII. Općeg sporazuma o carinama i trgovini (GATT) iz 1994. Navedeni se Sporazum stoga treba odobriti u obliku razmjene pisama,

         ODLUČILO JE:
   Članak 1.
   Sporazum u obliku razmjene pisama između Europske zajednice i Republike Koreje u skladu s člankom XXIV. stavkom 6. GATT-a 1994 u okviru pristupanja Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike odobrava se u ime Zajednice.
   Tekst Sporazuma u obliku razmjene pisama je priložen ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Zajednicu (1).

      Sastavljeno u Bruxellesu 13. prosinca 2005.

            Za Vijeće

            Predsjednik

         J. GRANT

      (1)  Dan stupanja na snagu Sporazuma objavljuje se u Službenom listu Europske unije.


title: 84/338/Euratom, EZUČ, EEZ: Odluka Vijeća od 29. lipnja 1984. o strukturama i postupcima za upravljanje i koordinaciju istraživačkih, razvojnih i demonstracijskih aktivnosti Zajednice

text:
               01/Sv. 005

               HR

               Službeni list Europske unije

               4

         31984D0338

               L 177/25

               SLUŽBENI LIST EUROPSKE UNIJE

               29.06.1984.

      ODLUKA VIJEĆA

   od 29. lipnja 1984.
   o strukturama i postupcima za upravljanje i koordinaciju istraživačkih, razvojnih i demonstracijskih aktivnosti Zajednice
   (84/338/Euratom, EZUČ, EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europskih zajednica,
   uzimajući u obzir nacrt Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je Vijeće 14. siječnja 1974. donijelo Rezoluciju o koordinaciji nacionalnih politika i utvrđivanju djelovanja od interesa za Zajednicu u području znanosti i tehnologije (4);
   budući da je Komisija poslala Vijeću Komunikaciju 21. prosinca 1982. u kojoj predlaže europsku strategiju za znanost i tehniku (okvirni program za razdoblje od 1984. do 1987.);
   budući da je Vijeće 25. srpnja 1983. donijelo Rezoluciju o okvirnim programima za istraživačke, razvojne i demonstracijske aktivnosti Zajednice i o prvom okvirnom programu za razdoblje od 1984. do 1987. (5);
   budući da je za provođenje strategije koju je predložila Komisija ključna reorganizacija upravljanja i koordinacije struktura i postupaka s ciljem postizanja veće učinkovitosti institucija Zajednice te posebno racionalizacije postojećeg sustava;
   budući da se uzelo u obzir mišljenje Odbora za znanstvena i tehnička istraživanja (CREST),
   ODLUČILO JE:
   Članak 1.
   Pri Komisiji se osnivaju savjetodavni odbori za upravljanje i koordinaciju, dalje u tekstu „savjetodavni odbori”, koji su navedeni u Prilogu.
   Popis će se prema potrebi revidirati i nadopuniti u skladu s novim odlukama o programu.
   Članak 2.
   1.   Zadaća savjetodavnih odbora je pomagati Komisiji u određivanju i pripremi istraživačkih, razvojnih i demonstracijskih aktivnosti i u funkcijama upravljanja i koordinacije u vezi s provedbom znanstvene i tehničke strategije Zajednice.
   2.   Dužnosti savjetodavnih odbora su:

               (a)

               obavješćivati i savjetovati Komisiju o znanstvenim i tehničkim pitanjima u područjima njihove nadležnosti;

               (b)

               redovito uspoređivati nacionalne programe za znanstveno istraživanje i tehnološki razvoj u područjima od interesa za Zajednicu i davati Komisiji informacije u vezi s takvim usporedbama kako bi Komisija mogla odrediti koordinacijske aktivnosti koje bi mogle provesti između država članica;

               (c)

               na temelju znanstvenih i tehničkih ciljeva koji su navedeni u okvirnom programu pomoći Komisiji, pri određivanju i odabiru onih tema ili djelovanja koje bi mogli biti predmet istraživačkih, razvojnih i demonstracijskih aktivnosti Zajednice;

               (d)

               doprinijeti najboljoj mogućoj provedbi istraživačkih, razvojnih i demonstracijskih programa Zajednice - za što je odgovorna Komisija - i posebno detaljnom opisu projekata i njihovom odabiru, te ocijeniti rezultate i osigurati bolju povezanost između provedbe programa na razini Zajednice i odgovarajućeg istraživačkog i razvojnog rada koji države članice obavljaju na vlastitu odgovornost;

               (e)

               oblikovati mišljenja o predviđenoj znanstvenoj i tehničkoj suradnji između Europskih zajednica, trećih zemalja i/ili međunarodnih organizacija u određenim područjima kojima se bave.

         Članak 3.
   1.   Svaki savjetodavni odbor imenuje Komisija na temelju nominacija iz država članica.
   2.   Sastavljen je od:

               —

               dva predstavnika svake države članice čiji mandat traje četiri godine, a kojima pod uvjetima navedenim u članku 4. mogu pomagati ili ih zamijeniti nacionalni stručnjaci,

               —

               dva predstavnika Komisije kojima pod uvjetima navedenim u članku 4. mogu pomagati ili ih zamijeniti drugi predstavnici,

               —

               jednog predsjednika.

         3.   Predsjednik svakog savjetodavnog odbora bira se između predstavnika država članica u skladu s poslovnikom. Njegov mandat traje dvije godine, te se može jednom obnoviti. Osobu koja zamjenjuje predsjednika imenuje država članica iz koje je predsjednik.
   4.   Komisija osigurava poslove tajništva.
   5.   Svaki savjetodavni odbor sastavlja svoj poslovnik.
   6.   Svaki savjetodavni odbor sastaje se najmanje jednom godišnje.
   Članak 4.
   Savjetodavni odbori organiziraju svoj rad tako da dobiju specijalizirane savjete koji im mogu biti potrebni i sastaju se u sastavu koji odgovara prirodi zadaća koje trebaju ostvariti. U tu svrhu, svaka država članica i Komisija mogu na svakom sastanku savjetodavnog odbora biti zastupljeni s najviše tri osobe izabrane između predstavnika ili stručnjaka iz članka 3.
   Članak 5.
   1.   Savjetodavni odbori mogu osnovati ad hoc radne skupine s jasno određenim nadležnostima koja su vremenski ograničene.
   2.   Ad hoc radnim skupinama predsjeda član savjetodavnog odbora. Sastavljeni su od najviše dva člana po državi članici i dva predstavnika Komisije.
   Članak 6.
   Komisija se brine za uspostavljanje mehanizama potrebnih veza između savjetodavnih odbora. Mišljenja savjetodavnih odbora moraju spomenuti i sve manjinske stavove. Komisija ih sustavno prosljeđuje Parlamentu i Vijeću.
   Članak 7.

               (a)

               Odbori iz:

                           —

                           članka 3. Odluke Vijeća 78/264/Euratom od 6. ožujka 1978. o istraživanju i vađenju urana (6), kako je izmijenjena Odlukom 81/364/Euratom (7),

                           —

                           članka 4. Odluke Vijeća 84/60/Euratom od 31. siječnja 1984. o stavljanju nuklearnih objekata izvan pogona (8),

                           —

                           članka 4. Odluke Vijeća 79/345/Euratom od 27. ožujka 1979. o sigurnosti termalnih reaktora (9),

                           —

                           članka 5. Odluke Vijeća 81/213/EEZ od 3. ožujka 1981. o zaštiti okoliša i klimatologiji (10),

                           —

                           članka 3. Odluke Vijeća 81/1014/EEZ od 15. prosinca 1981. o tekstilu i odjeći (11),

                           —

                           članka 4. Odluke Vijeća 81/1032/EEZ od 7. prosinca 1981. o biomolekularnom inženjeringu (12),

                           —

                           članka 3. Odluke Vijeća 82/402/EEZ od 17. svibnja 1982. o sirovinama (13),

                           —

                           članka 3. Odluke Vijeća 82/752/EEZ od 4. studenoga 1982. o naprednom sustavu za strojno prevođenje (14),

                           —

                           članka 3. Odluke Vijeća 82/837/EEZ od 3. prosinca 1982. o znanosti i tehnologiji za razvoj (15),

                           —

                           članka 4. Odluke Vijeća 82/839/EEZ od 22. studenoga 1982. o učinku prerade na fizička svojstva prehrambenih proizvoda (16),

                           —

                           članka 4. Odluke Vijeća 84/197/EEZ od 2. travnja 1984. o korištenju sporednih proizvoda koji sadrže lignocelulozu i drugih biljnih ostataka za hranidbu životinja (17),

                           —

                           članka 4. Odluke Vijeća 84/304/EEZ od 24. svibnja 1984. o učincima prerade i distribucije na kvalitetu i prehrambenu vrijednost hrane (18),

                     ovime se raspuštaju.

               (b)

               Svi ostali savjetodavni odbori za programsko upravljanje iz stavka 1. Rezolucije Vijeća od 18. lipnja 1977. (19) ovime se raspuštaju, izuzev Savjetodavnog odbora za programsko upravljanje za pogon i korištenje HFR reaktora i Savjetodavnog odbora za upravljanje programom za gospodarenje radioaktivnim otpadom i njegovo skladištenje, od kojih se potonji zadržava isključivo u svrhu savjetovanja Komisije u vezi s provedbom plana djelovanja Zajednice u području radioaktivnog otpada za vrijeme cijelog trajanja plana, kako je predviđeno Rezolucijom Vijeća od 18. veljače 1980. (20).

         Članak 8.
   Novi savjetodavni odbori iz članka 1. počinju djelovati u roku od šest mjeseci od stupanja na snagu ove Odluke.
   Odbori koji su raspušteni u skladu s člankom 7. nastavljaju izvršavati svoje zadaće do početka djelovanja novih savjetodavnih odbora.
   Članak 9.
   Nakon najviše tri godine, strukture i postupci utvrđeni u ovoj Odluci preispituju se na temelju izvještaja Komisije kako bi se ocijenila njihova učinkovitost i kako bi se prema potrebi poboljšali.
   Članak 10.
   Ova Odluka stupa na snagu na dan objave u Službenom listu Europskih zajednica.

      Sastavljeno u Luxembourgu 29. lipnja 1984.

            Za Vijeće

            Predsjednik

         L. FABIUS

      (1)  SL C 113, 27.4.1983., str. 4.

      (2)  SL C 307, 14.11.1983., str. 112. i

      SL C 351, 24.12.1983., str. 10.

      (3)  SL C 341, 19.12.1983., str. 51.

      (4)  SL C 7, 29.1.1974., str. 2.

      (5)  SL C 208, 4.8.1983., str. 1.

      (6)  SL L 72, 14.3.1978., str. 12.

      (7)  SL L 137, 23.5.1981., str. 44.

      (8)  SL L 36, 8.2.1984., str. 23.

      (9)  SL L 83, 3.4.1979., str. 21.

      (10)  SL L 101, 11.4.1981., str. 1.

      (11)  SL L 367, 23.12.1981., str. 29.

      (12)  SL L 375, 30.12.1981., str. 1.

      (13)  SL L 174, 21.6.1982., str. 23.

      (14)  SL L 317, 13.11.1982., str. 19.

      (15)  SL L 352, 14.12.1982., str. 24.

      (16)  SL L 353, 15.12.1982., str. 25.

      (17)  SL L 103, 16.4.1984., str. 23.

      (18)  SL L 151, 7.6.1984., str. 46.

      (19)  SL C 192, 11.8.1977., str. 1.

      (20)  SL C 51, 29.2.1980., str. 4.
   PRILOG
   ODBORI KOJI SE OSNIVAJU

               Sektor

               Odbori

               INDUSTRIJA

                           1.

                           Industrijska tehnologija

                           2.

                           Znanstveni i tehnološki standardi

                           3.

                           Biotehnologija

               SIROVINE I DRUGI MATERIJALI

                           4.

                           Sirovine i drugi materijali

               ENERGIJA

                           5.

                           Energija nuklearne fisije

                           —

                           Reaktori i sigurnost, kontrola fisilnih materijala

                           6.

                           Energija nuklearne fisije

                           —

                           Gorivni ciklus/prerada i skladištenje otpada

                           7.

                           Nenuklearna energija

               RAZVOJNA POMOĆ

                           8.

                           Istraživanje u vezi s razvojem

               ZDRAVLJE I SIGURNOST

                           9.

                           Medicinsko i zdravstveno istraživanje

                           10.

                           Zaštita od radioaktivnog zračenja

               OKOLIŠ

                           11.

                           Okoliš i klimatologija

               JEZICI

                           12.

                           Jezični problemi